Pokalturneringen Weekendens resultater i Ekstra Bladets Cup betød, at de to nordjyske hold Blokhus FC og Hobro er gået videre til 3. runde af pokalturneringen. Blokhus FC vandt 1-0 over Skagen og Hobro fik også en sejr med hjem på 1-0 over OKS. Holdenes modstandere til 3. runde trækkes på onsdag, og her træder også AaB ind i turneringen. Kampene skal afvikles 27. og 28. september.
På onsdag trækkes der lod til kampene til 3. runde i årets Ekstra Bladet Cup. AaB, Hobro og Blokhus FC er nu de eneste nordjyske hold, der er tilbage i turneringen.